Kind Rugpyn | Health24
Posted by: Ma | 2008/07/24
My 7 jarige dogtertjie kla oor rugpyn. Dit is omtrent nou al so 2 dae. Pyn is in die middel van die rug.
Sy neem perdry lesse,spring baie op die springmat, verder geen ander aktiwiteite.
Wat kan dit wees?Dalk net n spier seer gemaak? En is daar enige rede tot kommer?
My vriendin se dis nie normaal om as kind rugpyn te kry nie....Is dit waar?
Rugpyn in 'n kind het baie keer 'n meer ernstige oorsaak as rugpyn in volwassenes. Mens moet veral uitkyk vir die "rooi ligte": koors, gewigsverlies, swakheid of dooie gevoel, kan nie reg loop nie, pyn sprei in bene af, blaas probleme of opelyf probleme, pyn wat die kind snags wakker maak.
As die pyn langer as 2-3 dae aanhou moet sy asb dokter toe gaan, sy moet ondersoek word, uriene getoets word en x/strale en bloedtoetse gedoen word as die dokter dink dit is nodig.